Чаму няма новых мастакоў, якія жадаюць падфарбаваць беларускую журналістыку вострай і салёненькай сатырай? Тут узнікае шмат пытанняў. Нельга казаць пра тое, што ў нас не хапае таленавітых людзей сярод моладзі — яны ёсць. Не дарма ж беларускія мастакі займаюць штогод прызавыя месцы на шматлікіх конкурсах. Але хапае і праблем. Ці так лёгка будзе пражыць маладому карыкатурысту на невялікія ганарары? І самае галоўнае: дзе навучацца? Можа дапамог бы ў гэтым клуб мастакоў-карыкатурыстаў, які прапанавалі стварыць ў тым годзе. Хаця асабліва б хацелася, каб і ў Інстытуце журналістыкі БДУ нарэшце з’явіліся майстар-класы і лекцыі па карыкатуры.